Սուրբ Աղոթիկի վանք

Սուրբ Աղոթիկի վանք, վանք Կեսարիա քաղաքից մոտ 15—17 կմ հյսւսիս-արևելք, Ավետիք կամ Աղոթիկ գեղադիր ձորի հյսւսիսային լանջին։ Կառուցման և կործանման թթ. անհայտ են։ Մինչև նորագույն ժամանակները պահպանվում էին վանքի պարիսպների, եկեղեցու և ներքին շենքերի հիմքերը մեծամեծ քարերով։ Վանքի մոտ կան վիմափոր այրեր, մի քանի եկեղեցիների ավերակներ, որոնցից մեկը բնակիչները կոչում էին Ճգնարան։ Վերջինիս մոտ նկատվել են այրված աճյունների մնացորդներ, իսկ մեկի կափարիչի վրա կան նշանագրեր։ Այդ աճյունները ենթադրաբար վերագրում են նախաքրիստոնեական ժամանակներին։ Վանքից ներքև, նույն ձորում բխում է մի հորդաբուխ աղբյուր, որին տեղացի հայ, հույն և թուրք բնակիչները կոչել են Հայաթ կամ Էոմյուրսո։

Ծանոթագրություններ 

Թուրքիայի վանքեր
Կայսերի նահանգ